Document ID: 32010D0058

KOMISIJAS LĒMUMS
(2010. gada 1. februāris)
par Grieķijas, Portugāles un Somijas atsevišķu maksājumu aģentūru grāmatojumu noskaidrošanu attiecībā uz Eiropas Lauksaimniecības fonda lauku attīstībai (ELFLA) finansētiem izdevumiem 2007. finanšu gadā
(izziņots ar dokumenta numuru C(2010) 425)
(Autentisks ir tikai teksts grieķu, portugāļu, somu un zviedru valodā)
(2010/58/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu (1) un jo īpaši tās 30. un 33. pantu,
apspriedusies ar Fonda komiteju,
tā kā:
(1)
Ar Komisijas Lēmumu 2008/397/EK (2) un Komisijas Lēmumu 2009/86/EK (3) ir veikta visu maksājumu aģentūru grāmatojumu noskaidrošana par 2007. finanšu gadu, izņemot Grieķijas maksājumu aģentūras “OPEKEPE”, Portugāles maksājumu aģentūras “IFAP” un Somijas maksājumu aģentūras “MAVI” grāmatojumus.
(2)
Pēc jaunas informācijas saņemšanas un papildu pārbaužu veikšanas Komisija var pieņemt lēmumu par Grieķijas maksājumu aģentūras “OPEKEPE”, Portugāles maksājumu aģentūras “IFAP” un Somijas maksājumu aģentūras “MAVI” iesniegto grāmatojumu pilnīgumu, precizitāti un ticamību attiecībā uz Eiropas Lauksaimniecības fonda lauku attīstībai (ELFLA) finansētiem izdevumiem.
(3)
Saskaņā ar Regulas (EK) Nr. 1290/2005 30. panta 2. punktu šis lēmums neskar Komisijas vēlāk pieņemtos lēmumus, ar kuriem no Kopienas finansējuma izslēdz izdevumus, kas nav veikti saskaņā ar Kopienas noteikumiem,
IR PIEŅĒMUSI ŠO LĒMUMU.
1. pants
Ar šo lēmumu ir noskaidroti Grieķijas maksājumu aģentūras “OPEKEPE”, Portugāles maksājumu aģentūras “IFAP” un Somijas maksājumu aģentūras “MAVI” grāmatojumi attiecībā uz Eiropas Lauksaimniecības fonda lauku attīstībai (ELFLA) finansētajiem izdevumiem 2007. finanšu gadā.
Pielikumā ir norādītas summas, kas saskaņā ar šo lēmumu ir atgūstamas no attiecīgajām dalībvalstīm vai tām izmaksājamas, tostarp tās summas, kuras radušās Regulas (EK) Nr. 1290/2005 33. panta 8. punkta piemērošanas rezultātā.
2. pants
Šis lēmums ir adresēts Grieķijas Republikai, Portugāles Republikai un Somijas Republikai.
Briselē, 2010. gada 1. februārī

Labels: 4
19
6
18
15